Éliane Jeannin-Garreau

Éliane Jeannin-Garreau (Baiona, Lapurdi, 1911ko martxoaren 18a - Issy-les-Moulineaux, 1999ko ekainaren 15a) Frantziako Erresistentziako kide lapurtarra izan zen Bigarren Mundu Gerran. 

Naziek harrapatu eta Ravensbrückera eraman zuten. Torturatu arren, ez zuen kideen izenak esan. Bertan bizitakoa Ombre parmi les ombres, Chronique d’une Résistance eta Les Cris de la Memoire liburuetan azaldu zuen.

 Bizitza 
Éliane Jeannin-Garreau Lapurdiko hiriburuan, Baionan, jaio zen 1911n. Parisko Arte Ederren Goi Eskola Nazionalean ikasi zuen.

 Lan ibilbidea 
Ikasketak amaitu eta gero banku batean hasi zen lanean, eta enpresaren egunkariaren erredakzioan parte hartu zuen.

 Erresistentzia 
1940ko ekainean, Charles De Gaulle jeneralaren deiarekin bat egin zuen. Erresistentzian sartu zen orduan, Charles Vernyk sortutako Gazteen Erakunde Zibil eta Militarrean (OCMJ). Prentsa klandestinoan paper faltsuak egiteaz arduratu zen, eta juduei eta poliziak jazartzen zituenei lagundu zien: Issy-les-Moulineauxeko bere apartamentua, orduan, bilerak egiteko lekua, erresistenteentzako babeslekua eta arma edo panfletoen gordailua zen.

 Atxiloketa, barneratzea eta deportazioa 
1943ko abuztuaren 31n atxilotu zuten han, Gestapora entregatu aurretik. Fresnesen espetxeratua, galdekatu eta torturatu egin zuten.

1944ko urtarrilaren 31n, I.175 konboiak Ravensbrückeko kontzentrazio-esparrura deportatua izan zen eta 27.492 zenbakia jarri zitzaion. 1944ko apirilean, Flossenbürgeko kontzentrazio-esparruaren mendeko Holleischengo Kommandora eramanda, aktiboki parte hartu zuen Skoda armamentu-fabrikek ezarritako lanaren sabotajean. Garai hartan ezagutu zuen Geneviève de Gaulle-Anthonioz, De Gaulle jeneralaren iloba, hura ere deportatua. 1945eko maiatzaren 5ean askatu zuten barneratuta zegoen kanpalekua.

 Gerraostea 
1991n “Ombre parmi les ombres, Chronique d’une Résistance (euskaraz: Itzalen artean itzala, Erresistentzia baten kronika)” argitaratu zuen. Liburuak Frantziako Akademiaren Historia Orokorreko Saria lortu zuen 1992ko ekainaren 18an. 1994an marrazki bilduma bat ere argitaratu zen, "les Cris de la Mémoire  (euskaraz: Oroimenaren garrasiak)" izenburupean. 

1999ko ekainaren 15ean, 88 urte zituela, hil zen Issy-les-Moulineauxen. 

 Bizitza pribatua 
Roger Garreaurekin (1923-2012) ezkondu zen. Anne Garreau psikologo klinikoaren ama da. 1954ko ekainaren 15ean jaio zen.Lanak

 Ombre parmi les ombres - chronique d'une résistance (1941-1945), Muller, 1991, 123 pages  (en ligne).
 Les cris de la mémoire : Ravensbrück-Holleischen, 1943-1945, 1994, .

 Erreferentziak 

Kanpo estekak 

Kategoria:Baionarrak
Kategoria:Frantziako Erresistentziaren kideak
Kategoria:Kontzentrazio-esparru nazietatik bizirik ateratako jendea
Kategoria:Ohorezko Legioko ofizialak
Kategoria:Emakumeak Bigarren Mundu Gerran